bavarian-nlp/barwiki-20250901 huggingface dataset:
Tijuana No!

Tijuana No! han a mexikanische Rockband aus Tijuana gwesn, ana Stod de direkt bei an'd Grenz zu de USA hipickd woan is. Wia si in Mexiko am Ãufaung vu de 1990a-Joa a neiche Rockmusi-Bewegung si büit hod, bei dea da Punk ois Stil und revoluzionäre Gschichtln ois Ideologie wichtig gwen han, woa de Band vum Beginn weg de konsequenteste und de streitlustigste Gruppm vu dea Bewegung. Tijuana No! woan außadem a Teu vum Aufschwung vu da spanisch-sproching Rockmusi und de easchte Ska-Band vum Laund, de politische Themen aufgriffn hod. De Band, de aus 6 Musika bestaundn hod, is außahoib vu eanara Hoamad voa oim üwa'n Manu Chao und'n Fermin Muguruza bekaunnt woan – zwoa Musika, mid denens vüi zsaummgoawat hom und de a ähnlichs Programm ghobt haum wia se. In Mexiko und Lateinamerika hans owa voa oim duach eanare sozial- und gsöischoftskritischn Texte, de si oft direkt gengs politische System vu dera Zeid gricht hom, und duach eana enge Zsaummenoawat mid da Reböingruppm EZLN bekaunnt woan.
Diskographie.
Im unobhänging Plottnlabel "Rock’n Roll Circus" is schau 1992 a Album mi'm Naum "NO" außakemma. "BMG-Culebra" is daun owa schau boid auf de Gruppm aufmeaksaum woan und hod desweng eanam Konkurrentn olle Rechte aun dera Plottn weggakauft. Eana letzte CD vum 2001a-Joa is aus ana Reih, in dea unta'm Titl "Rock en Español: Lo mäior de…" („Spanischsprochige Rockmusi: S'beste vu…“) CDs mid de greßtn Eafoige vu mearare mexikanische Gruppm außakemma san, drunta em aa Tijuana No!.
Elektronenvolt

S' Elektronenvolt oda a richtiga as Elektronvolt is a Einheit zum ogem vo na Energie.
Definition.
S' is de Energie, de a elektrisch gladns Teilchen mit da Ladung vo oam Elektron (Elementarladung 1e) iaba Beschleinigung dazuakriagt, wenns in am elektrischn Feld an Spannungsuntaschied vo oam Volt durchlaffa hod.
Iaba de Definition lost se recht leicht ausrechna, wia groaß de Energie in Joule und domit in na Einheit aus'm SI-System is. Dafia bracht ma bloß fia de Elementarladung 1e deran Wert in Coulomb eisetzn:
formula_1
formula_2
oiso guid:
formula_3
Vawendung.
Obwoi ma bstrebt is nua Einheitn aus'm SI-System zverwendn werd as Elektronvolt in vui Bereich gern heagnumma. Des liagt do dro daß fia vui Sacha "handlicha" is, weis ja fui kloana is ois oa Joule. Grod in da Atomphysik und da Teilchenphysik han so kloane Greaßn gfrogt.
S' gibt a vaschiedne dezimale Vielfache vo am Elektronenvolt, die gern heagnumma wern:
Habbing

Habbing (amtli: Happing) is heidsdog a Tei vo da Stod Rosnheim. Friara wars a einge Gmoa. S gibt af da oanan Seitn as Doaf Habbing, wo ebba 450 Leid wohnan, und Koidwies und Koidmui, des san moderne Stodteile vo Rosnheim. Im Habbinger Doaf hod se dafia bis heid no a weng a Landwiatschoft ghoiddn, und as Doaf seim is aa no ned mid Rosnheim zamadgwaggsn. 
Bei Habbing gibts a bor schene Säan: an Habbinger Sää, an Habbingerausää und an Floriansää (aa Feierwehrsää), wenns sche Weda is, keman recht vui Leid vo Rosnheim aussa zum Bon.
Untanaikira

Untanaikira, aa: Undaneikiacha (amtli: Unterneukirchen) is a Gmoa im Oidedina Landkroas und buid mit Goschtl (Kastl) de Vawoitungsgmoaschoft Undaneikiacha.
Eadkunde.
Undaneikiacha liegt an da B zwischn Oideding und Garching/Oiz.
Gschicht.
Urkundlich erwähnt werds zu easchtn Mou 1692 damois no mid dem Nam Neikircha. Um Namensvawechslung zu vamein hod de kinigliche Regierung den Nam am 19. Juli 1857 in Undaneikiacha umgschrim. De Gmoa is seit dem ganz schee gewachsn und hod heid 2989 Eihwohna (2015).
Georg Jennerwein

Georg „Girgl“ Jennerwein, vulgo "Jennerwein Girgl", (* 1848 in Hais bei Hoizkira; † 1877 an da Rinnerspitz in de Schlierseer Berg) war a Wuidschütz und a boarischa Voikshejd.
Da Girgl woar a Hoizarbeiter und hod rund umman Schliersee gwerklt. Ea woa a guada Schütz, hod oba a gean Gstanzl gsunga und Zither afgspuid. De Leidln hobn eam nochgsogt, dass ea a richtiga Wiatshausbruada gwen wa, dea gean gweibert und grafft hod.
Er is beim Wuidan am 6. Novemba 1877 vom Jagdghuifn Josef Pföderl, am Kriagskameradn vo eam dawischt und vo hint daschossn worn. Nach seim Tod is er zua am Symbol vo da Auflehnung geng de Obrigkeit worn.
Jennerwein Liad.
&lt;poem&gt;
Es war ein Schütz in seinen schönsten Jahren,
der wurde weg geputzt, von dieser Erd.
Man fand ihn erst am neunten Tage
bei Tegernsee am Peißenberg
Auf hartem Fels hat er sein Blut vergossen
und auf dem Bauche liegend fand man ihn:
Von hinten war er angeschossen,
zerschmettert war sein Unterkinn.
Du feiger Jager, das ist eine Schande
und bringet dir gewiß kein Ehrenkreuz:
Er fiel gar nicht im off‘nen Kampfe
der Schuß von hinten her beweists!
Man brachte ihn ins Tal und auf den Wagen,
bei finstrer Nacht ging es sogleich noch fort,
begleitet von den Kameraden
nach Schliersee, seinem Lieblingsort.
Dort ruht er sanft im Grabe wie ein jeder
und wartet stille auf den jüngsten Tag.
Dann zeigt uns Jennerwein den Jäger,
der ihn von hint‘ erschossen hat.
Und zum Gericht am großen jüngsten Tage
putzt jeder ‘s Gwissen und auch das Gewehr:
Marschieren d‘ Jager samt die Förster,
aufs Gamsgebirg zum Luzifer.
Und nun zum Schlusse dank noch den Vetranen,
die ihr den Trauermarsch so schön gespielt!
Ihr Jager, laßt euch nun ermahnen,
daß keiner mehr von hinten zielt!
Denn auf den Bergen, ja da gilt die Freiheit,
ja auf den Bergen ist es gar so schön,
allwo auf grauenvolle Weise
der Jennerwein zu Grund mußt gehn.
&lt;/poem&gt;
Michael Heigl

Michael Heigl (* 1816 in Beckendorf; † 1857 in Minga), vulgo Raiba Heigl, woa a boarischa Voikshejd.
Ea woa da Sohn vo an Huifsorbata und is ois Hiatabua afgwoxn. Nacha hod'a a Ausbuidung zum Schlossa gmochd. Ois Opfastockdiab is ea seit 1841 unta Polizeiafsicht gstondn.
1843 is'a in Kötzting ois foahrenda Händla vahofdd woan, wei ea koan Geweabeschein ghod hod. Ausm Straubinga Gerichtsoi is'a nacha in an Boarischn Woid gflichd und is ois Oanzlgänga Raiba worn. De Opfa woan voa ollem reiche Bauan und Doafpfoffn. Des hod eam beim Voik beliabt gmocht. Sei liabsts Vasteck is de Raiba-Heigl-Höhln aufm Kaitersberg am Kreizfejsn gwen.
1853 wead'a gfonga gnumma und zum Doud duach's Schweat vauateid. Kini Max II. hod eam zua lemslonga Kettnstrof begnodigd. 1857 is'a im Gfängnis z Minga eamoadd worn.
Lola Montez

Lola Montez, eigentli Elizabeth Rosanna Gilbert (* 1821 in Grange, Irland und † 1861 in da Stod New York) woa a Schauspuijarin, Dänzarin und Hochstaplarin. Bekannt is s ois Mätress vum Kini Ludwig I. von Bayern worn. 1847 hod a sie zua Gräfin Marie von Landsfeld gmocht. 1848 hod a wegn ia abdanka miassn.
De Lola woa oane vo de außagwehnlichstn Fraun vo iara Zeit: Unobhängig, exzentrisch - a Oart Pop-Madonna. Wegn Tretn und Schlogn is s meahmois vahofdt worn. Vo mearane Lända is s aussigschmissn woan. Dreimoi wors vaheiradt, davo zwoamoi in Bigamie. Nebn an Ludwig I. woan a no Franz Liszt und Alexander Dumas da Jingare und da Ejtare ihre Liabhoba.
De Affär vo Minga.
Noch zwoa Joar in da Parisa Hoibwejd is de Montez am 5. Oktoba 1846 af Minga kema. Sie hod si im „Goldenen Hirschen“ in da Theatinerstrass einquartiat und si um a Engagement ois Dänzerin bewoabm. Wei si vo da Hofbühne z Minga ned gnumma woan is, hod sie am 7. Oktoba 1846 in boarischn Kini Ludwig I. sejm afgsuacht und de Affär vo Minga hod ian Laff gnumma. Scho am 10. Oktoba hod sie am Hof- und Nationaltheater vo Minga a Gostspui gem deafa. Sie hod nacha no am 14. Oktoba an weidan Aftritt ghobt, is owa bei de Leid ned okuma.
De Montez is in Minga bliem und hod in ihra Miatwohnung ois Prostuiate gorwat. Mid ihre 28 Joa is s nacha boid zua Mätress vum 60-jaarign Kini woan. Scho oan Monat und zehn Dog noch iahm easchtn Aftritt hod da Ludwig I. sein Testament ändan lossn. 100.000 Guldn soit sie bei seim Oblebn kriagn, dazu 2.400 Guldn pro Joar. A Wochn spada hod ihr da Kini a Palais in Minga gschenkt, wo ea jedn Tog zu ia keman is, sie hod owa aa no andana Herrn gegn Entgejd empfanga.
Im Voik wor de Lola sehr unbeliabt. Alloa dass sie imma wieda in Hosn und mit ana Zigarrn im Mund duach Minga zogn is, hod de Leid scho afgregt. Sie hod oan handfestn Skandal nochm andan gliafat.
Am 11. Feba 1848 is de Montez voa da afbrochtn Bevejkarung in ana Kutschn in de Schweiz gflichdt.
Baunhofsbüfe Olten

S'Baunhofsbüfe Olten is a Baunhofsresti in da Schwaiz, wo si weng seina zentraln Log in da Mit fu da Schweizoft Leit fu Farain, Fiamen, Boatain und Gweakschoftn drefn und doat eanre Sizungen haum. In Olten keman a boa fu de wichdigsdn Aisnbaulinien fu da Schweizzaum und aso is's in den Oat mid da Bau umara glaich guad zan hiikema, egal ob ma fu Bern, fu Zürich, fu Basel oda Luzern kimd. In dem Resti is a schau oft schwaiza Gschicht gschrim woan und unta aundam han foigende Farain und Fiamen bai am Drefn doat grindd woan:
A in Olten, owa ned im Baunhofsresti sondan im doating Foikshaus is a s'Oltener Aktionskomitee grindd woan, des 1918 an Genaralschdraik in da Schweizoaganisiad hod.
Bahnhofbuffet-Olten-Dialekt.
In da Schweizsogt ma zu am Wischi-Waschi-Schwytzadütsch, bai dem ma ned genau aussa kent, fu wo de Peason hea is, Baunhofsbüfe-Olten-Dialekt, wai doat oiwai an Haufn Schwaiza aus faschidane Regionen zaumkeman und daun bai de Sizungen oft so a Dialekt-Duachanaunda gret wiad. Es woa a schau fost a jeda eawogsane Schwaiza schau amoi bai iagend am Drefn im Baunhofsbüfe doat und woas desweng aus aigana Eafoarung, wia's doat orent.
Schbrochwissnschoftlich wiad a oft behaupt, das de regionaln Dialekt in da Schweizam Faschwindn han und oiwai meara so a iwaregionals Schwytzadütsch entschded. Dafia gibt's owa dawai koane linguisdischn Bewais und ma head oiwai nu aussa, ob oane fu Zürich oda fu Basel is, oda fu Bern und Luzern. Bai de schwaiza Beagdialekt so wia's Appenzellarische, s'Bündna Deitsch oda s'Wallisarische head sogoa a ned Dosiga sofoat, das de aundas glingan.
Ödögidöki

A Ödögidöki (hochdeitsch: "Öltiegeldeckel") is a obaösterreichischs Schibboleth. Gmoant is dodamid da Döki fu am Ödögi, oiso ana Dosn oda am Kandl wo Schmiaö oda a Schmiafetn drin is. In da ostmitlboarischn Ausschbroch is des Woat woaschainli s'besde Baischbü fia s'linguisdische Fenomen fu da L-Vokalisazion. Dabai wiad da Bugschdob "L" am End fu ana Süm und am End fu am Woat zu am Vokal. Im Ostmitlboarischn wiad in dem Foi em a "Ö" draus.
Des Woat is a Schibboleth mid dem ma schnö aussa hean kau, ob wea an westmitlboarischn (dò hòassad des "Ejdègaldeggl") oda ostmitlboarischn Dialekt ret und aussadem a Bewais dafia, das ned neta im Diakischn fü Umlaut fia keman.
Tadelakt

Tadelakt (sog: tade-lakt, vo marokkanisch/berberisch: dellek = knetn, zerdrucken; arabisch: ) is a antike marokkanische Koichputztechnik. Es is a natialich wirkenda Glaunzputz, dea duach extreme Vadichtung sea fest und sogoa wossadicht is.
Noch mündlicha Üwaliefarung is Tadelakt voa mehrare tausend Joa vo Berbern zua Obdichtung vo Zisternen entwicklt wuan. Späda is Tadelakt fia Hamams, de islamischn Daumpfbäda (aa Tiakische Bäda gnennt) und fia Paläste ois Luxusputz zum Einsotz kumma.
Vaorwatung.
Tadelakt wiad aus an natialichn, hochhydraulischn Muschlkoich aus da Region um Marrakesch in Marokko gwunna. Bei da Vaorwatung wiad Tadelakt mit da Köin auftrogn mit Hoizbrettln und/oda an Kunststoffspachtl glätt und aunschliaßend mit Stana (Achat) vadichtt und poliat. Daunn wiad de Obaflächn no mit ana Saff behaundlt. De Grundmassn, des Tadelaktpuiva, is höi grailich. Es kaun mit Foabpigmentn, de ma in de nosse Massn voam Auftrogn einerian muass, gfeabt wean - wia mas grod hom wü. Original marokkanischs Tadelaktpuiva wiad mit Wossa aungeriat und is dann, luftdicht vaschlossn, a poar Tog laung in Ruah glossn.
Aunwendung.
Mit Tadelakt wean Beschichtungen fia Wänd (innen und außen), Fuaßböden, Bodewaunnen, Woschbeckn, Tischplattn und Ähnlichs gmocht. Traditionö wiad Tadelakt in Marokko vo Berbern gmochd, de des Wissn vo Generation zu Generation weidagem. Inzwischn wiad Tadelakt owa scho wödweit aungwendet.
Deitscha Tadelakt.
Gerd Ziesemann is' noch Studien in Marokko und zoireichn Gsprächn mit Berbern glungan, an Tadelakt mit an besondan deitschn Koich z entwickln, dea fost identische bautechnische Eignschoftn hod, wia da marokkanische.
Buidlkompression

De Kompression vo Buidl is a Art vo Datnkompression und hot zum Zui, dass de Datnmenge vom Buidl kloana werd. Dodabei kon de uaspringliche Datei entweda komplett zum Rekonstruiern sei, oda es wern Detajs ausglassn, de ned groß ogengan. Fia Buidln gebts an Haffa Dateifoamate, owa dodavu san aa vui nimma aktuell oda se komprimiern ned, weils grod fian Austausch zwischn vaschiedne Grafikprogramme dacht san.
Remischa Beton

Remischa Beton, lat.: "Opus caementicium", aa Hoaßkoichbeton gnennt, is oane vo de Oidn Rema eafundna Baustoff, dea wo aus am Zuaschlogstoff wia Sand, Kies, Schoda und am hoaßn Koich zammagmischt wead. Ea guit ois Voaleifa vom heidign Beton.
Da Remische Beton is wia da Nam scho sogt, im Remischn Reich voa meah ois 2000 Joar eafundn worn. Dea Beton wead aus Stoana, Sand und meglichst frisch brenntn Koichstoa trockn gmischd und nacha mid Wossa oogriahd. Wei da brennde Koich, wanna mid Wassa gleschd wead, sakrisch hoaß (ummara 160 °C) wead und sei Volumen vagrässad, wead dea Kunststoavabund aus dem Gmisch recht schnej recht fest und dicht.
Ma had entweda richti gmauat damit, oda ma had a valorne Schalung aus Breddan gmacht oda a gmauerte blaebnde und da drin Stoina glegt und den Betonmörtl eigstampft. De Holzschalung had ma nach uma viazeah Tog wegschlogn kinna.
Mid dea Eafindung vom Remischn Beton hod d Menscheid s easchte Moi an Stoa in a Foam bringa kenna wias woin hod, ohne daßn miahsam aus am Fejsn aussehaun hod miassn oda gressane Mauan mauan ohne de schwarn Findling zsammaschlichtn zmiassn.
Vawendt hom de oidn Rema den Beton hauptsächle füa Fundament, Wassaleitungan oda Hafnmoihn. Des viellaecht greßte Wossareservoar is di bestn erhaltne Piscina Mirabilis in da Näh vo Misenum bae Neapl. Des is a untairdischs Bauwerk, umarah fuffzeah Meta tiaf im Bodn, und üwa a Grundflächn vo siebzg auf fümfazwanzg Meta habm fast 13000 Kubikmeta Platz. S Dach davo werd vo 48 Pfaelan aus opus caementicium tragn.
Aa duat, wo de Rema z. B. in Deitschland an da Doana stationiad worn, homs Mauan zong und mid dem Beton gmeatld. Im Middloita is dea Beton recht gean vawendt worn, z. B. zum zum Mauan vo Kiachafundament. Nochgwiesn is de Vawendung vo feina Hoaßkoichmeatl zum vaschiaßn vo Sarkophagn im 12. Joarhundat.
De Festigkeid vo dem Beton is enorm. So hoitn de Bruckn aus da Remazeid de no stenga oiwei no und dean eanan Dienst. In Köin woitns nochm Kriag an Mauarest aus da Remazeid wegmoche und homs mid mechanische Mittl ned gschafft. Dea Beton war a so fest, daßn sprenga hom miassn.
Ma hod in Beton taewaes aa gar ned oagns mischn miassn, wae ma di bae Puteoli(Pozzuoli in Kampanien)) im Togbau gwonnane Erdn, den pulvis Puteolanus wia Zement had vowendn kinna. Eamare Laet mochan des mit dera Puzzolanerdn haet no aaso.
Radio

A Radio (v. lat.: radius = der Strahl, im Boarischn, in Estareich und in da Schweiz hoaßt des „der Radio“, nua de Breißn sogn „das“) is a Apparat, mit dem ma a Heafunkprogramm, des zum Beispui iwa UKW (Ultrakuazwejn) gsend werd, empfanga ko. Dobei wern de elektromagnetischn Wejn, di vo am Rundfunksenda ausgstroit wern (wia zum Beispui vo dem, dea aufm Wendlstoa steht) mid oana Antennan empfonga und wieda in a Musi oder in a Sproch umgwondelt.
Friaga hots kot Rehrnradios gem, aus dem Grund wor so a Radio a schware, grouße und vor oim a teire Gschicht. So in de 70'zga Joa san donn der easchtn Transistorradios aussakemma. De woan wesentlich kloana, leichta und ham weniga Strom vabrotn. Vo do weg wor da Radio net kot fia dahoam, sondan hot a mitgnumma wern kina, zum Beispui an See zum Bod'n.
De meistn Radiosenda stroin eana Programm heit iwa UKW aus, vui san imma no analog, owa es gibt scho neiane Vafoarn, wia zum Beispui as DAB (Digital Audio Broadcasting (Digitaler Tonrundfunk)), DAB+, DRM (Digital Radio Mondiale) und no fui mehra.
Saalachsee

Da Saalachsee is a Stausee in Kibling (Gmoa Schneizlreith) bei Reichahoi in Bayern, dea vo da Saalach-Staumaua, a Kiblinger-Sperr oda Stauwea Kibling gnannt, aufgstaud wead.
A Toisperr is do scho 1910 - 1913 baut woan. Da Zweck woa, a Wossakraftanlag an da Saalach, a Nebnfluss der Soizach, de üban Inn in de Donau fliaßt, zua betreim. Heid betreibt de Deitsche Bundesbahn de unta Denkmoischutz steade Anlag. Vo 2004 - 2005 hod de Bahn in da Nähe a zusätzlichs Restwossakraftwerk nei baut. Mid dem Bau is am 14. April ogfana woan; Probebetrieb woa am 22. Dezember 2004 und am 17. Feba 2005 is in Betrieb gnumma woan. Im neien Restwossakraftwerk laft a vertikale Kaplan-Turbine mid am Durchmessa vo 1,1 Meta bei a Foähähn vo 13 Meta. Da Generator hod a Nennleistung vo 700 Kilowatt; damit kinnan jährlich fünf Million Kilowattstundn Strom füa de Bahn und rund 1000 Einwohner erzeigt wean.
A Problem san de Schlammablagerunga und Gschiabfrachten, de bsundas bei Hochwossa in da Saalach transpotiert wean, und de damit verbundne Erosion des Flussbetts und as Trocknfoin mancha Flussabschnitte. Unta anderm soidn de Nachteile mit am Neibau vabessad wean. Seidm Joa 2005 laft durchs oide Flussbett wieda as Restwossa wächas übers Restwossakraftwerk an da Staumaua obgleit wead.
De neie Staumaua is 13 m ho, 130 m long und da Stauinhoid liegt zwischen 1 und 20 Million Kubikmeta.
Saalachkraftwerk Reichahoi

As Wasserkraftwerk Reichenhall is a Lafwossakraftwerk zua Erzeigung vo Bahnstrom mit a Gsamtleistung vo 6,4 MW. Es kehrt zu de äidesden no in Betrieb bfindlichen Bahnkraftwerke in Deitschland.
Gschicht.
Es is vo 1910 bis 1913 für de Bahnstromversorgung der nei elektrifizierten Bahnstreckn Freilassing–Berchtsgodn baut woan. Das Kraftwerk erhoids Wossa vom nahe glenga Saalachsee, der dofür oglegt woan is. Offizielle Eröffnung woa am 1. Jenna 1914.
1939 is in da Anlag a mit Quecksuibadampfgleichrichtern ausgrüsteta Stromrichter zua Kopplung vom Bahnstromnetz mim öffentlichn Stromnetz installiert woan.
Späda is as Kraftwerk um a Restwossakraftwerk am Stauwehr des Saalachsees ergänzt woan.
Bschreibung.
Des vom Saalachsee abgfüade Wossa wead üba an Druckstoin in a Wasserschloß überm Kraftwerk gleitet. Vo do weads üba 5 Foirohre auf de Turbinen gleitet. Nachm Auslass ausm Kraftwerk werds Wossa über an Kanoi da Saalach wieda zuagfüad.
Motörhead

Motörhead woa a britische Rockband, de im 1975er Joar gründt worn is. Am Aufaung ham eana a poa Musikkritiker Talentlosigkeit nochigsogt, wei da Frontman Lemmy Kilmister nie a gscheide Gsaungsausbüdung gmocht hod. Eana Eifluss auf de aundan Musika ist im Vagleich zum kommerziön Erfoig gscheid groß.
Motörhead haum an schnön Röckstil gspüd, der an Einfluss auf de Entwicklung vom Heavy Metal gnumma hod. Motörhead söwa haum eanan Stil ois Rock 'n' Roll bezeichnet. Ebnfois is Motörhead bekaunt worn, weils de Entrance Musikn vom WWE Wrestla Triple H gsunga ham, des worn "The Game", "Evolution" und "King of Kings", Motörhead hod bei WrestleMania 17 (1. Aprü 2001) und bei WrestleMania 21 (3. Aprü 2005) de Entrance Musikn vom Triple H live gsunga.
Diskografie.
Albn 
UK: 43
UK: 12
UK: 4 | N: 37
UK: 1 | N: 24
N: 4 | UK: 6 | S: 25 | D: 27 | USA: 174
S: 18 | UK: 20 | D: 31 | USA: 153
UK: 21 | D: 47 | USA: 157
D: 11 | UK: 34 | S: 41 | USA: 150
D: 14 | S: 23 | CH: 24 | UK: 24 | USA: 142
A: 16 | CH: 18 | D: 21 |S: 42 | UK: 60
D: 28 | S: 48
D: 31 | S: 36
FIN: 39 | S: 60 | D: 71
S: 49 | D: 53
D: 21 | S: 33 | FIN: 39
S: 18 | FIN: 34 | D: 39 | F: 113
D: 10 | FIN: 17 | S: 34 | CH: 36 | A: 44 | F: 58 | UK: 95
D: 4 | N: 9 | S: 13 | A: 20 | CH: 26 | UK: 45 | DK: 53
D: 5 | A: 13 | CH: 11 | UK: 32 | US: 82
Livealbn, Compilations &amp; DVDs.
Franz Xaver Bobinger

Franz Xaver Bobinger, aa Xaver (Xaveri) Bobinger (* 1732 z Bobingen, † 1770 z Günzburg), vulgo Bobinga Grätznbua, woar a boarischa Wuidara, Raiba und Raiba-Haptmo.
Matthias Klostermayr, da legendäre Boarische Hiasl, hod 1756, noch seina Flucht iwan Lech, fia kuaze Zeit da Bande vom Grätznbuam ongheat, bevuar a mit ana oagna Bande onfongt hod.
Lebn.
Da Xaverl is 1732 z Bobingen im "Schneiderhansl Haisl" zua Wejd kema. Ois Jugendlicha woar a wegn an leichdn Delikt, ana Schwängarung, vo ana drakonischn Gfängnisstrof bedroht. Extrem hoarte Strofn woarn zu dera Zeit bei dena oanfochn Leid Gang und Gebe. Deshoib hod a si ausm Staub gmocht. Zeascht hod a midn Flechtn vo Weidnkeab sei Gejd vadeant. So is a aa zu sein zwoatn Nama "Bobinga Grätznbua" kema, wei des hoasst "Bobinga Koabbua". De Weidn hod a si in de Lechaua gschniddn, de Keab hod a vua oim in Augschburg verkafft.
Boid is a Wuidara woarn und hod sei oagne Bande ghobt. Mit da Zeit hod a si owa meara und meara af de Raibarei valegt und hod a aa Amtsleid und Schandarmen iabafoin. 1759 soi a an kuafiaschtli boarischn Jagaghuifn daschossn hom.
1770 is da Grätzenbua z Günzburg afn Schafott hingricht woarn, a Joa vuam Boarischn Hiasl.
Agnes Bernauer

Agnes Bernauer (* um 1410 in Augschburg; † 1435 bei Straubing), vulgo de "Bernauerin", wor de Geliabte vum Herzog Albrecht vo Bayern. Kunnt a sei, dass as hoamle gheirat ghobt hod. Wei de Bernauerin ned standesgmäß wor, hod da Voda vum Albrecht se in seina Obwesnheit in da Donau dasauffa lossn.
De dragische Liabschoft is imma wieda in da Literatua und in da Musi vaorbad worn.
Schau aa.
Listn vo boarische Voikshejdn
Thumsee

Da Thumsee is a See westli vo Reichahoi im Landkroas Berchtsgoana Land im Siidn vo Bayern und is in Privatbesitz.
Da See ligt in am noch eam bnannten Landschaftsschutzgebiet. Ea is uma 1 Kilometa long und um de 400 m broad. Sei diafste Stej is bei 21 m unta da Wossaobaflächn. Da Thumsee is in da Gegend um Reichahoi a recht beliabta Bodesee. A Bsundaheit is de Seerosnfarm an am kloana Sumpfweia direkt nebam See. Se is scho um 1936 oglegt woan und is damit de ejdesde in Deitschland. 9 verschiedene Sorten wean do zicht.
Am 13. Aprui 2007 iss am ogrenzatn Antoniberg zu am massivn Woidbrand kemma, wo uma 20 - 30 Hekta Woid betroffa woan. Da Thumsee hod dabei ois Leschwossaquelln fia de Feiawean un de bis zu 9 Hubschrauba dient. Erscht noch 3 Dog is as Feia glescht gwen.
Nonn

Nonn is a Stodteil vo Reichahoi. As Dorf Nonn kead zua ehemaligen Gmoa Koistoa und zua Stod Reichahoi. Es erstreckt se am Südhong vom Staffa und is ins Nonner Oberlond (westlicha Tei)- und as Unterlond (österlicha Tei) aufteid. A wichtiga Bstandtei vom lokaln Brauchtum is as Perchtnlafa am 5 Jenna in da letztn Rauhnocht.
Wirtschoft: Fremdnvakea (Gastronomie und Vamietung), Londwirtschaft.
Breema

Brejma ("Tabanidae", hochdeitsch: Bremse) san a Familie aus da Untaordnung vo de Fliang in da Ordnung vo de Zwoafliagla mit umgfaahr 400 Artn und kean zu de bluadsaungande Insekten.
Eanährung.
De weiblichen Breima lem hauptsächli vo Bluad, de Mannlan fressn meischdns Nektar. 
Da Untaschied vo am Breimaschdich zu am Schnacknstich is, dass der vo da Breim recht wea duad, wei dene ihre Mundweakzeig vui greassa san. A Breim ko a durchs Gwand durchstecha und bis zu 0,2 ml Bluad saung.
Sunstigs.
De Breima san oa vo de schnöstn Insektn, de wos gibt; de kenna bis zu 70 km/h fliang. S gibt Exemplar, de han bis zu 4 cm lang.
Dea Stich vo de Breima bluat oft no a weng noch, weil de Breima wia olle blaudsaugadn Keabviecha ebbs ins Bluad einespritzn, des d Grinnung aufhebd. Zusätzle schwuit a meistns recht stark oo, weil dea Saugstache is im Vagleich zua na Stanzn recht dick, wos des eidringa vo Bakterien beim Stich und danoch föadan duad. D'Breima guitn ois Üwaträga vo mehrane Kranggheidn de wo do warn: Muizbrand, d'Weilsche Kranggheit, Tularämie und d'Lyme-Borreliose. Dea Riassl vo de Breima is so groß, daßsa sogor gnua vo de HI-Virn midnemma kunnt und somid Krangheitn wia AIDS üwadrong kunnt. Es is alladings no nia a "direkta" Zsammahang nochgwiesn worn.